# Graham Noyce

Graham Noyce (Hampshire, 18 de febrer de 1957), conegut al món de la competició com a Graham Rolls Noyce, és un expilot de motocròs anglès que va ser Campió del món de 500cc el 1979 amb Honda, esdevenint així el primer anglès a aconseguir el títol d'ençà de 1965, en què l'havia guanyat Jeff Smith, i el primer campió del món de motocròs amb aquesta marca japonesa.

## Trajectòria esportiva

Criat a Fair Oak, Hampshire, el pare de Noyce el va encoratjar a començar a conduir motocicletes a 6 anys. A 14 anys va guanyar el campionat britànic de motocròs Schoolboy amb una Zündapp de 125 cc. Als 15 va deixar el Wyvern College, l'escola de secundària d'Eastleigh on estudiava, per a fer d'aprenent de fabricant d'eines per als germans Rickman, coneguts fabricants de xassissos de motocicletes. Els germans Rickman li van proporcionar una Montesa de 250 cc amb què va poder competir.
Després de guanyar curses complementàries del Gran Premi de Gran Bretanya de 1974, Maico el va fitxar per al seu equip de fàbrica. El 1975 va competir als campionats britànics i va disputar algun Gran Premi del mundial de 125cc, acabant-hi en dissetena posició final. La temporada següent, 1976, va pujar a la "categoria reina" del mundial, els 500cc, i va guanyar la seva primera mànega de Gran Premi al de Gran Bretanya, disputat a Dodington Park. Aquella primera temporada als 500cc va acabar en quart lloc a la classificació final del campionat. Tot i caure al vuitè lloc la temporada del 1977, gràcies al seu talent com a pilot va obtenir una plaça a l'equip de competició de fàbrica d'Honda per a la temporada del 1978.
El 1979, Noyce va guanyar el mundial de 500cc en derrotar un fort grup de pilots entre els quals hi havia el seu company d'equip a Honda, André Malherbe, així com Roger De Coster i Gerrit Wolsink amb Suzuki, Brad Lackey amb Kawasaki i Heikki Mikkola amb Yamaha. Amb aquest triomf, Noyce esdevenia el primer britànic a guanyar un campionat del món de motocròs de 500cc des que Jeff Smith l'hagués guanyat amb BSA el 1965.
Noyce continua la seva implicació en l'esport del motocròs tot competint en esdeveniments "vintage". El 2007 va guanyar la cursa per a majors de 50 anys ("over 50") a Polesworth i el juliol del 2019 va competir a Farleigh Castle.

## Palmarès

| Any | Motocicleta | C. del món | C. britànic | C. britànic |
| Any | Motocicleta | 500cc | Open | 250cc |
| 1973 | Rickman | - | - | 6è |
| 1974 | Maico | - | - | 2n |
| 1975 | Maico | - | 3r | - |
| 1976 | Maico | 4t | 1r | - |
| 1977 | Maico | 8è | 1r | - |
| 1978 | Honda | 7è | 1r | - |
| 1979 | Honda | 1r | 1r | - |
| 1980 | Honda | 8è | 4t | - |
| 1981 | Honda | 2n | 1r | - |
| 1982 | Honda | 4t | 6è | - |
| 1983 | Honda | 3r | ? | - |
| 1984 | KTM | 27è | ? | - |
| Total títols | Total títols | 1 | 5 | 0 |
* ↑ A partir de 1981, el campionat britànic va tornar a disputar-se en les cilindrades de 500 i 250 cc

## Referències

* ↑ «Graham Noyce» (PDF) (en francès). memotocross.fr. [Consulta: 6 gener 2020].
* ↑ Ramkema, Wim; Heese, Jan. «Moto Cross - Graham Noyce». A: Grand Prix - Libro para cromos (en castellà). Bilbao: Publicaciones Fher, 1977, p. 24 (Àlbum de cromos). D.L. BI-1027-77, No. Reg. 4070-77. ISBN 84-243-1359-3.
* ↑ «Profile - Graham Noyce» (en anglès). bestsports.com.br. [Consulta: 26 juliol 2010].
* ↑ «Tougher than Leather - 80's MXers - The Big Red One» (en anglès). visordown.com, 06-05-2010. [Consulta: 26 juliol 2010].
* 1 2 3 4 5 Melling, Frank «Introducing Our Next World Champ» (PDF) (en anglès). Motorcycle Mechanics, 1-1977, pàg. 51-53.
* ↑ «Championnat du monde 1975 - 125cc» (en francès). memotocross.fr. [Consulta: 11 gener 2018].
* ↑ «1976 - Saison 500cc» (en francès). memotocross.fr. [Consulta: 11 gener 2018].
* ↑ «1976 500cc motocross world championship» (en anglès). akejonsson.com. Arxivat de l'original el 2015-08-08. [Consulta: 10 febrer 2016].
* ↑ «1977 - Saison 500cc» (en francès). memotocross.fr. [Consulta: 11 gener 2018].
* ↑ «Results Grand Prix Motocross 500cc 1977» (en anglès). jwvanessen.com. Arxivat de l'original el 16/1/2016. [Consulta: 11 gener 2018].
* ↑ «History MXGP» (en anglès). hondaracingcorporation.com. Honda. [Consulta: 11 gener 2018].
* ↑ «Championnat du Monde 1979 - 500cc» (en francès). memotocross.fr. [Consulta: 11 gener 2018].
* ↑ «1979 500cc final score» (en anglès). jwvanessen.com. Arxivat de l'original el 2017-03-13. [Consulta: 11 gener 2018].
* 1 2 AMA. American Motorcyclist (en anglès), setembre 1979, p. 29 [Consulta: 11 gener 2018].
* ↑ Skelton, Richard. Motorcycling in the 1970s (en anglès), 2013. ISBN 9780993002069 [Consulta: 18 gener 2018].
* ↑ «Athlete Profile - Graham NOYCE» (en anglès). bestsports.com. [Consulta: 12 octubre 2011].
* ↑ «Noyce takes a bite» (en anglès). dirtbikerider.com, 30-03-2007. [Consulta: 14 octubre 2020].
* ↑ «World champion Graham Noyce back on track with Bridgestone to celebrate 40th anniversary» (en anglès). dirtbikerider.com, 19-08-2019 [Consulta: 14 octubre 2020].

## Enllaços externs

* Entrevista a Graham Noyce a Motocross Action de gener del 2022 (anglès)
* Article sobre Graham Noyce i altres campions a visordown.com (anglès)
* Vídeo reportatge sobre Graham Noyce dels volts de 1983 (anglès)
Campions del Món de MX3$^1$ :
1952 - Leloup
1953 - Mingels
1954 - Mingels
1955 - Draper
1956 - Archer
1957 - Nilsson
1958 - Baeten
1959 - Lundin
1960 - Nilsson
1961 - Lundin
1962 - Tibblin
1963 - Tibblin
1964 - Smith
1965 - Smith
1966 - Friedrichs
1967 - Friedrichs
1968 - Friedrichs
1969 - Åberg
1970 - Åberg
1971 - De Coster
1972 - De Coster
1973 - De Coster
1974 - Mikkola
1975 - De Coster
1976 - De Coster
1977 - Mikkola
1978 - Mikkola
1979 - Noyce
1980 - Malherbe
1981 - Malherbe
1982 - Lackey
1983 - Carlqvist
1984 - Malherbe
1985 - Thorpe
1986 - Thorpe
1987 - Jobé
1988 - Geboers
1989 - Thorpe
1990 - Geboers
1991 - Jobé
1992 - Jobé
1993 - Martens
1994 - Hansson
1995 - Smets
1996 - King
1997 - Smets
1998 - Smets
1999 - Bartolini
2000 - Smets
2001 - Everts
2002 - Everts
2003 - Smets
2004 - Demaria
2005 - Breugelmans
2006 - Demaria
2007 - Demaria
2008 - Breugelmans
2009 - Renet
2010 - Campano
2011 - Bill
2012 - Walkner
2013 - Gerčar :
$^1$Del 1957 al 2002, era el Campionat del Món de Motocròs 500cc, 650cc el 2003 i MX3 d'ençà del 2004 (en cursiva, els Campionats d'Europa previs al mundial). :